Diari Oficial de la Generalitat Valenciana


Sumari del DOGV 9228, del 02-12-2021 (2021/12819)

ACORD de 19 de novembre de 2021, del Consell, pel qual es modifiquen les dades descriptives relatives a la manera de concessió de la línia de subvenció S0338, «Inversió en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial, de la Conselleria d'Economia Sostenible, Sectors Productius, Comerç i Treball. Expedient 11.016/21-182.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9228

Data del DOGV
:   02-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12228


Data del document
:   19-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 19 de novembre de 2021, del Consell, pel qual es modifiquen les dades descriptives relatives a la manera de concessió de la línia de subvenció S0338, «Inversió en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial, de la Conselleria d'Economia Sostenible, Sectors Productius, Comerç i Treball. Expedient 11.016/21-182. [2021/12753]  
L'annex de transferències i subvencions de capital del programa 722.20, Política industrial, inclou la línia de subvenció S0338, «Inversió en la terminal logística de l'àrea industrial d'Almussafes», dotada amb 400.000,00 ?. L'objecte de l'esmentada línia des de la seua creació en 2016 ha sigut donar cobertura a una subvenció de concessió directa a Ford España, SL, per a la realització d'inversions d'adequació en la terminal logística de l'àrea industrial d'Almussafes per a la seua connexió i operativitat logística amb el corredor mediterrani.  
Per Decret 98/2016, de 4 d'agost, del Consell es van aprovar les primeres bases reguladores d'aquesta subvenció de concessió directa, d'acord amb allò disposat per l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sent modificat pel Decret 203/2018, de 9 de novembre, per a ampliar el termini d'execució del referit projecte inversor fins a l'any 2021.  
Per aquesta raó, tant en la línia original creada en 2016 com en les successives lleis anuals de pressupostos fins a 2020, en les dades descriptives de la referida línia la manera de concessió sempre ha sigut «Concessió directa, art. 168.1.C». No obstant això, en el pressupost de la Generalitat per a l'exercici 2021 la línia apareix per error amb una manera de concessió diferent, referenciant-lo a «Concessió directa, art. 168.1.A», que no s'ajusta a l'instrument jurídic a través del qual s'instrumenta la citada subvenció.  
Considerant la necessitat de tramitar un nou projecte de decret, a fi d'ampliar el termini d'execució de la inversió sense incrementar la quantia de la subvenció inicialment concedida i tot això atés l'indubtable interés públic, econòmic i social de l'actuació inversora objecte de finançament públic, és procedent esmenar l'error i modificar les dades descriptives relatives a la forma de concessió de l'esmentada línia S0338, «Inversió en la terminal logística de l'àrea industrial d'Almussafes», per deixar-ne constància com de concessió directa, en aplicació del que es preveu en l'article 168.1.C de la Llei 1/2015.  
A aquest efecte, d'acord amb els articles 21 i 23.c de la Llei 4/2020, de 30 de desembre, de pressupostos de la Generalitat per a l'exercici 2021, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 19 de novembre de 2021,  
  
  
ACORDA  
  
Autoritzar la modificació, en l'annex de transferències i subvencions de capital del programa 722.20, Política industrial, les dades descriptives relatives a la manera de concessió de la línia S0338, «Inversió en la terminal logística de l'àrea industrial d'Almussafes», en els termes següents:  
  
Redacció actual: Redacció modificada:  
Manera de concessió: concessió directa, art. 168.1.A Manera de concessió: concessió directa, art. 168.1.C  
  
  
València, 19 de novembre de 2021  
  
La consellera secretària,  
MÓNICA OLTRA JARQUE